Un inici de curs refrescant per a l’alumnat de l’IES Vicent Andrés Estellés
2025-07-24

Com ja és habitual, l’alumnat de l’IES Vicent Andrés Estellés de Burjassot va començar el nou curs escolar 2016-2017 amb una Jornada de Convivència, que va tenir lloc en la Piscina Municipal, en col·laboració amb l’Ajuntament de Burjassot.

L’eixida va estar organitzada per la vicedirecció  i, després de la seua avaluació, el 100% d’alumnat participant opina que seria recomanable organitzar-la en un futur. Cada vegada són més els alumnes que s’animen a participar. I és que, en aquest primer dia de curs, han acudit a la Piscina un total de 188 alumnes, des de 1r de l’ESO fins a 2n de Batxiller, acompanyats tots dels seus respectius tutors.

La jornada va transcórrer amb absoluta normalitat i alumnes i professors van gaudir d’un matí agradable i refrescant en companyia dels seus amics, amb els quals els espera tot un nou curs per davant.